b'\n_START_ARTICLE_\nAngistri\n_START_SECTION_\nBosetning\n_START_PARAGRAPH_\n\xc3\x98ya var bosatt i antikken, noe som er bevitnet ved noen arkeologiske steder._NEWLINE_Det er kun tre bosetninger p\xc3\xa5 Angistri: Milos (Megalokori), Skala og Limenaria. Milos med en befolkning p\xc3\xa5 566 mennesker er hovedlandsbyen og hvor flertallet av \xc3\xb8yboerne bor. Skala med 448 innbyggere ligger tyve minutters gange fra Milos langs en kystvei. Skala er stedet hvor de fleste turistfasilitetene og hotellene er. Limenaria er den minste landsbyen med kun 128 beboere og ligger p\xc3\xa5 motsatt side av \xc3\xb8ya med sv\xc3\xa6rt lite turister. \xc3\x98yas totale befolkning i henhold til folketellingen av 2011 var p\xc3\xa5 1142 beboere. I sommerm\xc3\xa5nedene kan antallet mennesker ofte tredobles. Dets landareal er p\xc3\xa5 13,367 km\xc2\xb2.\n_START_SECTION_\nGeografi\n_START_PARAGRAPH_\nAngistri er en \xc3\xb8y i Saroniabukta. Den ligger omtrent 35 km s\xc3\xb8rvest for Pireus og seks km s\xc3\xb8rvest for \xc3\xb8ya Egina. Halv\xc3\xb8ya Methana ligger seks km s\xc3\xb8r for det greske fastlandet p\xc3\xa5 Peloponnes som er 14 km \xc3\xb8st. Agistri er seks km lang og opptil tre km bred. Det er dekket av furuskog og er kupert. Det h\xc3\xb8yeste punktet er p\xc3\xa5 294 meter._NEWLINE_Angistri ligger meget n\xc3\xa6r de st\xc3\xb8rre \xc3\xb8yene i \xc3\xb8ygruppen De saroniske \xc3\xb8yer som Egina. Angistri kan bli n\xc3\xa5dd fra Egina med b\xc3\xa5t p\xc3\xa5 rundt ti minutter. Det g\xc3\xa5r en rekke b\xc3\xa5ter, blant annet fra Angistri Express og en rekke b\xc3\xa5tdrosjer. \xc3\x98ya ligger ogs\xc3\xa5 en times b\xc3\xa5ttur fra Athens havneby Pireus. Den n\xc3\xa6rmeste flyplassen ligger ved Athen. Det g\xc3\xa5r ferge til Pireus og hydrofoilb\xc3\xa5t mellom Egina og Angistri.\n_START_SECTION_\n\xc3\x98konomi\n_START_PARAGRAPH_\nAngistri er en meget popul\xc3\xa6r ferie\xc3\xb8y hvor b\xc3\xa5de grekere og utenlandske bes\xc3\xb8kende kommer for \xc3\xa5 tilbringe somrene. Det finnes flere store strender p\xc3\xa5 \xc3\xb8ya. Den st\xc3\xb8rste er utenfor landsbyen Skala. Den er meget langgrunn og blir ansett som mest barnevennlig. Det finnes ogs\xc3\xa5 en nudiststrand som kalles for Halikada. Ved denne finnes det ingen servering som ved andre strender. Da den ligger i skjul nedenfor noen klipper er den noe m\xc3\xb8ysommelig \xc3\xa5 ta seg ned til. Agistri er ogs\xc3\xa5 egnet for spaserturer og flere ulike stier._NEWLINE_For noen f\xc3\xa5 ti\xc3\xa5r siden var fiske det viktigste industrien. Grunnet overfiske og forurensning av farvannet rundt har fiskeindustrien drept seg selv. Landbruket som tidligere drev p\xc3\xa5 med dyrking av oliven, korn og frukt, foruten ogs\xc3\xa5 harpiks, har ogs\xc3\xa5 d\xc3\xb8dd ut.'